టాలీవుడ్లో మల్టీస్టారర్లు ఊపందుకుంటున్న వేళ.. మెగా హీరోలు ఒక్కతాటిపైకి రావాలని అభిమానులు ఎంతగానో కోరుకుంటున్నారు. ఈ కోరిక మన్నించి చెర్రీ-బన్నీ చేతులు కలపబోతున్నారని తెలుస్తోంది. అక్కినేని హీరోలు 'మనం' సినిమాతో అలరించిన దగ్గరనుంచి ఇతర స్టార్ ఫ్యామిలీస్ కూడా ఈ దశగా అడుగలేస్తాయని సినీ ప్రియులు ఎంతగానో ఎదురుచూస్తున్నారు. ముఖ్యంగా ఏడాదికో హీరోను ఉత్పత్తి చేస్తున్న మెగాక్యాంప్ నుంచి ఓ భారీ మల్టీస్టారర్ రావాలని మెగా అభిమానులు బలంగా కోరకుంటున్నారు. 'ఎవడు' సినిమాతో రామ్ చరణ్, అల్లు అర్జున్ ఈ దిశగా ఓ ప్రయత్నం చేసి అలరించారు. దీంతో వీరిద్దరి కాంబినేషన్లో పూర్తిస్థాయి మల్టీస్టారర్ రూపొందించాలన్న ఆలోచన చేస్తున్నారు ఫిల్మ్ మేకర్స్. గీతా ఆర్ట్స్ బ్యానర్ లో ఓ భారీ మల్టీస్టారర్ రూపొందించేందుకు సన్నాహాలు జరుగుతున్నాయని ఫిల్మ్ నగర్ వర్గాలు బలంగా చెబుతున్నాయి. ఈ మేరకు స్క్రిప్ట్ ను కూడా తయారు చేశారని తెలుస్తోంది. చెర్రీ, బన్నీ లీడ్ రోల్స్లో తెరకెక్కబోతున్న ఈ మూవీకి 'చరణ్-అర్జున్' అన్న టైటిల్ను కూడా రిజిస్టర్ చేయించారట. అయితే దీనికి సంబంధించిన అధికారిక ప్రకటన మాత్రం ఇంకా వెలువడాల్సి ఉంది. ఏమైనా ఇదే నిజమైతే... మెగా అభిమానులకు పండగే అనడంలో సందేహమేలేదు.
talivudlo multictarerlu oopandukuntunna vaela.. mega heerolu okkataatipaiki ravalani abhimaanulu entagaano korukuntunnaru. ee korika manninchi cherri-bannee chetulu kalapabotunnarani telustondi. akkineni heerolu 'manam' sinimaatho alarinchina daggaranunchi itara star familis kuudaa ee dasagaa adugalestaayani cinee priyulu entagaano eduruchustunnaru. mukhyamgaa edadiko heeronu utpatti chestunna megacamp nunchi oo bhari multiestarer ravalani mega abhimaanulu balangaa korakuntunnaru. 'evadu' sinimaatho ram charan, allu arjun ee disagaa oo prayatnam chesi alarinchaaru. deentho veeriddari combinationlo puurtisthaayi multiestarer roopondinchaalanna aalochana chestunnaru fillm makers. geetaa arts byanar loo oo bhari multiestarer roopondinchenduku sannaahaalu jarugutunnaayani fillm nagar vargaalu balangaa chebutunnaayi. ee meraku script nu kuudaa tayaaru chesarani telustondi. cherri, bannee lead rolslo terakekkabotunna ee mooveeki 'charan-arjun' anna taitilnu kuudaa resister cheyinchaarata. ayithe deeniki sambandhinchina adhikaarika prakatana maatram inka veluvadaalsi undi. emaina ide nijamaithe... mega abhimaanulaku pandage anadamlo sandehameledu.